ทองคำปิดพุ่ง 9.8 ดอลล์
สัญญาทองคำตลาดนิวยอร์กปิดพุ่งขึ้นเหตุวิตกหนี้กรีซหนุนแรงซื้อ
3 ก.พ. 2555

สัญญาทองคำตลาดนิวยอร์กปิดพุ่งขึ้นเหตุวิตกหนี้กรีซหนุนแรงซื้อ
สัญญาทองคำที่ตลาด COMEX (Commodity Exchange) ส่งมอบเดือนเม.ย.พุ่งขึ้น 9.8 ดอลลาร์ หรือ 0.6% ปิดที่ 1,759.3 ดอลลาร์/ออนซ์
นักลงทุนแห่เข้าซื้อทองคำเพราะมองว่าเป็นสินทรัพย์ที่ปลอดภัยในช่วงที่วิกฤตหนี้ยุโรปยังไม่คลี่คลาย โดยเฉพาะเมื่อการเจจรจาเรื่องการปรับโครงสร้างหนี้ระหว่างรัฐบาลกรีซและกลุ่มเจ้าหนี้เอกชนยังคงยืดเยื้อจนถึงขณะนี้
ผู้เชี่ยวชาญด้านทองคำ กล่าวว่า เทรดเดอร์กำลังจับตาดูสถานการณ์ในสหภาพยุโรป (อย่างใกล้ชิด) โดยเฉพาะปัญหาหนี้ของกรีซ ซึ่งรัฐบาลกรีซและกลุ่มเจ้าหนี้เอกชนยังคงเจรจาเรื่องการปรับโครงสร้างหนี้ และทั้งสองฝ่ายต่างก็คาดหวังว่าจะสามารถบรรลุข้อตกลงได้ในไม่ช้านี้ แต่อย่างไรตาม นักลงทุนวิตกกังวลว่ากรีซอาจจะไม่สามารถชำระหนี้เงินกู้ได้ และอาจจะต้องขอรับความช่วยเหลือรอบใหม่